Решение на Общия съд от 15 февруари 2023 г. — Deutsche Bank/EUIPO ― Operación y Auditoria (avanza Tu negocio)
(Дело T-341/22)1
(Марка на Европейския съюз — Производство по възражение — Заявка за фигуративна марка на Европейския съюз „avanza Tu negocio“ — По-ранна национална фигуративна марка „Avanza Credit de Deutsche Bank“ — Относително основание за отказ — Липса на вероятност от объркване — Член 8, параграф 1, буква б) от Регламент (ЕС) № 2017/1001)
Език на производството: испански
Страни
Жалбоподател: Deutsche Bank, SA Española (Мадрид, Испания) (представители: I. Valdelomar Serrano, J.-L. Rodriguez Fuensalida, P. Ramells Higueras и A. Figuerola Moure, адвокати)
Ответник: Служба на Европейския съюз за интелектуална собственост (представител: R. Raponi)
Друга страна в производството пред апелативния състав на EUIPO: Operación y Auditoria, SA de CV, SOFOM, ENR (Мексико, Мексико)
Предмет
С жалбата си на основание член 263 ДФЕС жалбоподателят иска по същество отмяна и изменение на решението на пети апелативен състав на Службата на Европейския съюз за интелектуална собственост (EUIPO) от 23 март 2022 г. (преписка R 1808/2021-5), постановено в производство по възражение със страни жалбоподателят и Operación y Auditoria, SA de CV, SOFOM, ENR
Диспозитив
Отхвърля жалбата.
Осъжда Deutsche Bank, SA Española да заплати съдебните разноски.
____________
1     ОВ C 294, 1.8.2022 г.